Document ID: 32005D0043

KOMISIJAS LĒMUMS
(2004. gada 30. decembris),
ar ko groza Lēmumu 95/338/EK, lai atjauninātu sertifikātu paraugu Kopienas iekšējai tirdzniecībai ar aitu un kazu sugas dzīvnieku spermu, olšūnām un embrijiem
(izziņots ar dokumenta numuru K(2004) 5544)
(Dokuments attiecas uz EEZ)
(2005/43/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 13. jūlija Direktīvu 92/65/EEK (1), ar ko nosaka dzīvnieku veselības prasības, kas reglamentē to dzīvnieku, spermas, olšūnu un embriju tirdzniecību un ievešanu Kopienā, uz kuriem neattiecas dzīvnieku veselības prasības, ko paredz īpaši Kopienas noteikumi, kas minēti Direktīvas 90/425/EEK A pielikuma I daļā, un jo īpaši tās 11. panta 2. punkta ceturto ievilkumu un 11. panta 3. punkta trešo ievilkumu,
tā kā:
(1)
Direktīva 92/65/EEK paredz dzīvnieku veselības prasības attiecībā uz aitu un kazu sugas dzīvnieku spermas, olšūnu un embriju tirdzniecību.
(2)
Komisijas Lēmums 95/388/EK (2) nosaka sertifikātu paraugu šādai tirdzniecībai.
(3)
Eiropas Parlamenta un Padomes 2001. gada 22. maija Regula (EK) Nr. 999/2001, kurā izklāstīti noteikumi dažu transmisīvo sūkļveida encefalopātiju profilaksei, kontrolei un izskaušanai (3), nodrošina vienotu juridisko pamatu visiem pasākumiem, kas attiecas uz dzīvnieku transmisīvajām sūkļveida encefalopātijām Kopienā. Komisijas Regula (EK) Nr. 1492/2004 grozīja Regulu (EK) Nr. 999/2001, lai paredzētu īpašus noteikumus saistībā ar TSE tirdzniecībā ar aitu un kazu sugas dzīvnieku spermu, olšūnām un embrijiem, kā arī lai paredzētu atkāpes noteiktu genotipu dzīvnieku spermai, olšūnām un embrijiem.
(4)
Tādēļ jāpielāgo veselības (veterinārsanitāro) sertifikātu paraugi Lēmuma Nr. 95/338/EK I un II pielikumā atjauninātajiem noteikumiem.
(5)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
1. Lēmuma 95/388/EK I pielikumu aizstāj ar šā lēmuma I pielikuma tekstu.
2. Lēmuma 95/388/EK II pielikumu aizstāj ar šī lēmuma II pielikuma tekstu.
2. pants
Šo lēmumu piemēro no 2005. gada 1. janvāra.
3. pants
Šis lēmums ir adresēts dalībvalstīm.
Briselē, 2004. gada 30. decembrī

Labels: 0
3
16
6